एमिली इन पेरिस
एमिली इन पेरिस नेटफ्लिक्स के लिए बनाई गई एक अमेरिकी रूमानी कॉमेडी-ड्रामा टेलीविज़न शृंखला है। इसे डेरेन स्टार द्वारा बनाया गया है। इस शृंखला में लिली कॉलिन्स ने महत्वाकांक्षी मार्केटिंग एक्जीक्यूटिव एमिली कूपर की भूमिका निभाई है। वह एक अमेरिकी है जो एक फ्रांसीसी मार्केटिंग फर्म को अमेरिकी दृष्टिकोण प्रदान करने के लिए पेरिस जाती है। पेरिस में, वह अपने काम, प्रेम जीवन और दोस्ती में चुनौतियों को दूर करने की कोशिश करती है। इस शृंखला में फिलीपीन लेरॉय-ब्यूलियू, एश्ली पार्क, लुकास ब्रावो, सैमुअल अर्नोल्ड, ब्रूनो गौरी, केमिली रज़ात, विलियम अबाडी और लुसिएन लैविस्काउंट भी हैं। यह शृंखला एमटीवी एंटरटेनमेंट स्टूडियो द्वारा निर्मित है। शुरुआत में इसे पैरामाउंट नेटवर्क के लिए विकसित किया गया था। फिल्मांकन अगस्त 2019 में इल-दा-फ़्रान्स और मुख्य रूप से पेरिस और उसके उपनगरों में शुरू हुआ। इसका पहला प्रसारण 2 अक्टूबर, 2020 को हुआ। इसे संयुक्त राज्य अमेरिका में सकारात्मक समीक्षा मिली। लेकिन इसकी पेरिस वासी और फ्रांसीसी लोगों को नकारात्मक रूप से स्टीरियोटाइप करने के लिए फ्रांस में आलोचना हुई। नवंबर 2020 में, नेटफ्लिक्स द्वारा इस शृंखला को दूसरे सीज़न के लिए नवीनीकृत किया गया। उसका प्रसारण 22 दिसंबर, 2021 को हुआ। तीसरे सीज़न का प्रसारण 21 दिसंबर, 2022 को हुआ। चौथे सीज़न का प्रीमियर दो भागों में होना तय है; पहला प्रसारण 15 अगस्त, 2024 को और उसके बाद दूसरा 12 सितंबर, 2024 को होगा।